Den Nord-Cimbriske Tilskuer, 1828-05-09
Frankerig er græskfindet, dets nærværende Kabinet er for liberaltænkende til at tage tyrkisk Partie; vel ruster Frankerig sig meget stærkt, (saaledes skal den nye Udskrivning beløbe sig til 100,000 Md. og med de senere Aars Reserver er Frankerig istand til at optræde med 400,000 Md.);men" - skriver man fra Paris - man maa ikke søge at forklare denne vort Kabinets antagne Stilling, som en Følge af indgangne nye Forbindelser med en anden Magt, men som en Følge af den store Forandring, der er foregaaet i Ministeriet; det Forrige havde i dets Forhold til Udlandet, tabt dets Uafhængighed, som en følge af forskjellige Forbindelser, hvori det fornemmelig havde ladet sig indvikle, for udelukkende at kunne opofre sig til de indenlandske Partie-Anliggender; det nye Ministerium vælger denne Tidspunct, til at gjøre Ende paa hiin vaklende, ikke af Frankerig, men af de fremmede Magters Convenientsafhængende System."" Frankerig er desuden indviklet i Krig med Algier; den franske Handel, i Levanten er overordentlig betydelig, saa at der er største Sandsynlighed for, at denne Magt vil sikkre sig endeel Besiddelser i Archipilaget, besætte endeel af Morea og maaskee gjøre Jnvasion i det algierske Gebet. For Østerrig var altid Ruslands tiltagende Magt en Torn Øiet; men for hiin Stat er vist Protectoratet over Serwien- og en betydelig Forøgelse af dens østlige Grændse alt for tillokkende, til at den skulle indvikle sig i en Krig med Rusland, hvor der ingen Laurbær er at vinde, og hvorved Østerrig desuden kunne udsætte sig for et Angreb af Preussen, der ikke skal være ganske tilfreds med den Jndflydelse, denne som catholsk Stat udøver over de andre tydske Forbundstater, og man seer desuden at Preusen i den senere Tid har sluttet sig nærmere til det russiske Hofs Politik, Hr. v. Canitzes Sendelse til Constantinopel beviser dette. - Jfølge de sidste Efterretninger fra denne Stad, gjorde den tyrkiske Regjering Alt for at skrabe Penge sammen, de sorte Gildninger i Serallet have maattet udlevere alle deres sammensvarede Penge til Storherren, Sultanens Skatmester er formedelst hans slette Bestyrelse, afsat, og hans Hoved svæver i Fare, den strængeste Sparsomhed hersker i Serallet, man regner at i de sidste 2 Maaneder har Regjeringen ved Confiscationer forskaffet Staten en Summa af mere end 400 Milliller Daalere. Jøderne ere blevne paalagte at anlægge tyrkisk Klædedragt, de franske og italienske Missionairer. have faaet Ordre at afreise; men Grækerne lader man rolig drive deres Forretninger. - Den Commission af græske Bisper som var afsendt af Porten til Grækerland med Fredsforslag har intet udrettet, Grev Capod Jstria svarede dem, at han ikke kunde indlade sig paa deres Forslag, førende han havde raadspurgt de allierede Magter, Greven har udstædt et Decret til Organisation af en græsk Bank, hvortil Hr. Eynard har tegnet sig for 50,000 Franks. - Fra Milo erfarer man under 29de Marts den ubehagelige Efterretning, at Tyrkerne igjen have indtaget Chios. Oberst Fab vier og de, der hørte ham til, havde maattet drage, sig tilbage til en Klippe, hvor den franske Fregat la fleur de lys optog dem, og reddede dem fra deres Fienders Hævn; Obersten kunne desuden intet mere udrette, da der var udbrudt Uenighed mellem ham og de græske Authoriteter, fordi han havde uden Løsepenge frigivet 3 fangne Tyrker for deres udviste Tapperhed; og Tropperne havde man gjort opsætsige mod ham. - Da den Tid var forløben som var indrommet Jbrahim Pascha til at rømme Morea i, og man viste at han havde faaet udtrykkelig befaling til at forblive der, og endog erholdt Succurs, saa skulle nu de Allieredes Krigskibe, i Forening med 2 græske Brigger og 2 Goeletter, paa det strængeste bloqvere Navarinos, Modons, Patras og Corons Havne; i den ægyptiske Leir ved Modon er Pesten udbrudt i 2 Regimenter og flere Personer ere allerede døde deraf, Jbrahim har ladet spærre disse Regimenters Leir. Jbrahim Pascha skal have erklæret, at naar man ved Blokaden afskjærer ham Tilførsel, saa seer han sig nødsaget til, ved et Tog i det Jndre af Landet at forskaffe sig Levnedsmidler. Tripolitzas Sløifning har været total: i hele 8te Dage har Jbrahim holdt paa at ødelægge Staden: Mure, Moskeer, Kirker og alle offentlige Bygninger bleve ved Miner sprængte i Luften, de andre Bygninger bleve satte Jld paa. En fattig Vognmands Huus var det eneste, der blev staaende; paa det store Batterie er kun 5 Metal- og 1 Jernkanon tilbage, alle de Øvrige bleve isønderslagne; mon de allierede Magter vil tillade ham, saaledes at ødelægge alle de Fæstninger han har inde paa Morea?